Vlooi, Fanie spook dit uit | Netwerk24
Vlooi, Fanie spook dit uit
Deur Keanan Harmse 08 April 2019 06:00
Die trotse wenners Fanie van Rooyen (46) en Pam Beer (60) wat in die eindstryd gespeel het. Dit was 'n baie suksesvolle toernooi.
Weskus-rolbal se eerste ope enkels vir mans en vroue was 'n groot sukses.
Dié kompetisie is gehou met die doel om die Weskus-kampioen te kroon. Volgens André Swart, voorsitter van Weskus-rolbal, is die eerste van die uitdun­wedstryde op Donderdag 21 Maart gespeel en die eindstryd op 31 Maart by Langebaan Country Estate (LCE) gehou.
"Die kompetisie was oop vir spelers van enige ouderdom en die enigste vereiste was dat 'n speler tans 'n lid van 'n Weskus-rolbalklub moet wees," verduidelik Swart.
"Rolbal van hoog­staan­de gehalte is gespeel met 'n paar opskuddings wat die gunstelinge in die stof laat byt het."
Die eindstryd van die mans was tussen Vlooi van Zyl van Moorrees­burg en Fanie van Rooyen van Weer­mag. Ná 'n taai stryd is Van Rooyen uiteindelik as die wenner in die mansafdeling gekroon.
"Die vrouewedstryd was net so spannend met die deurslaggewende wedstryd tussen Pam Beer en Elana Fourie van LCE," sê Swart.